ai4bharat/Pralekha huggingface dataset:
संरक्षण मंत्रालय
भारतीय वायू सेनेच्या विमानाला अपघात
(नवी दिल्ली, 5 जून 2018
भारतीय वायू सेनेचे जॅग्वार हे विमान आज सकाळी 9 वाजून 45 मिनिटांनी गुजरातमधील कच्छ भागात कोसळले. वायू सेनेच्या जामनगर येथील तळावरुन या विमानाने उड्डाण केले. या अपघातात वैमानिक, एअर कमांडर संजय चौहान, व्ही.एम. हे गंभीर जखमी झाले आहेत. या अपघाताच्या न्यायालयीन चौकशीचे आदेश देण्यात आले आहेत.
S.Tupe/M.Pange/P.Kor
राष्ट्रपती कार्यालय
राष्ट्रपती भवन येथे 9 सप्टेंबर, 2023 रोजी चेंज ऑफ गार्ड सोहळा होणार नाही
G20 परिषदेमुळे उद्या  राष्ट्रपती भवन येथे नियोजित चेंज ऑफ गार्ड सोहळा होणार नाही.
माहिती आणि प्रसारण मंत्रालय
नव्या पिढीतील 75 सर्जनशील व्यक्तिमत्त्वे 52 व्या इफ्फी महोत्सवात होणार सहभागी
चित्रपटातील उमलत्या प्रतिभांना बहरण्याची संधी देण्यासाठी स्वातंत्र्याच्या अमृतमहोत्सवाअंतर्गत अभिनव उपक्रम
इफ्फी अर्थात भारतीय आंतरराष्ट्रीय चित्रपट महोत्सवाच्या इतिहासात प्रथमच नव्या पिढीचे प्रतिनिधित्व करणारी आणि सर्जनशील प्रतिभा असलेली 75 व्यक्तिमत्त्वे गोव्यात होत असलेल्या 52 इफ्फीमध्ये सहभागी होणार आहेत. स्वातंत्र्याच्या अमृतमहोत्सवाअंतर्गत सुरु करण्यात आलेला हा अभिनव उपक्रम देशातील नावनिर्मितीक्षम तरुण कलाकारांना आणि उमलत्या प्रतिभांना ओळखून त्यांना आणखी बहरण्याची संधी देईल.
या उपक्रमासाठी निवडलेली ’उद्याची 75 सर्जनशील मने’ गोव्यात होत असलेल्या 2021 सालच्या इफ्फीचा भाग असतील आणि त्यांना सर्व तज्ञ वर्गांमध्ये तसेच संवादात्मक चर्चा कार्यक्रमांमध्ये सहभागी होता येईल तसेच इतर अनेक उपक्रमांसह चित्रपट उद्योगातील आघाडीच्या व्यक्तींशी विचारांची देवाणघेवाण करता येईल. या उपक्रमाअंतर्गत निवडण्यात आलेल्या प्रत्येक उमेदवाराची प्रवास तसेच निवास व्यवस्था महोत्सवाच्या आयोजकांकडून केली जाईल.
केंद्रीय माहिती आणि प्रसारण मंत्री अनुराग सिंग ठाकूर यांनी 22 ऑक्टोबर रोजी या अभिनव उपक्रमाची घोषणा केली होती. तेव्हा ते म्हणाले होते की इफ्फीची 52 वी आवृत्ती भारतभरातील उमलत्या युवा प्रतिभांना चित्रपट निर्माते आणि या उद्योगाच्या मुख्य प्रवाहाशी जोडण्यासाठीचा मंच उपलब्ध करून देईल
देशभरात घेण्यात आलेल्या एका स्पर्धेद्वारे या उपक्रमात सहभागी होणाऱ्या युवा चित्रपट निर्मात्यांची निवड करण्यात आली. या स्पर्धेसाठी देशभरातून 400 पेक्षा अधिक अर्ज सादर करण्यात आले होते.
’उद्याची 75 सर्जनशील मने’ निवडण्याचे काम खालील मुख्य परीक्षक मंडळ आणि निवड परीक्षक मंडळ यांच्याकडे होते :
मुख्य परीक्षक
प्रसून जोशी – प्रसिध्द गीतकार आणि सीएफबीसीचे अध्यक्ष
केतन मेहता – प्रसिध्द दिग्दर्शक
शंकर महादेवन – प्रसिध्द भारतीय संगीतकार आणि गायक
मनोज वाजपेयी – प्रसिध्द अभिनेता
रसूल पुकुट्टी – ऑस्कर विजेते ध्वनी मुद्रक
विपुल अमृतलाल शाह – प्रख्यात निर्माते आणि दिग्दर्शक
निवड परीक्षक
वाणी त्रिपाठी टिकू – निर्माती, अभिनेत्री आणि सीएफबीसी सदस्य
अनंत विजय – लेखक आणि चित्रपट विषयावरील उत्तम लेखनासाठीचा राष्ट्रीय पुरस्कार विजेते
यतींद्र मिश्र – प्रख्यात लेखक आणि इतर प्रकारांतील लिखाण करणारे तसेच चित्रपट विषयावरील उत्तम लेखनासाठीचा राष्ट्रीय पुरस्कार विजेते
संजय पूरण सिंग – चित्रपट निर्माता, उत्कृष्ट चित्रपटासाठीचा राष्ट्रीय पुरस्कार विजेते
सचिन खेडेकर – अभिनेता, दिग्दर्शक
https://twitter.com/PIB_India/status/1460890711373410309
इलेक्ट्रॉनिक्स आणि माहिती तंत्रज्ञान मंत्रालय
आत्मनिर्भर अॅप नवोन्मेष आव्हानासाठी शासनाने वाढविली अंतिम मुदत
नवी दिल्ली, 17 जुलै 2020
आत्मनिर्भर भारत अॅप नवोन्मेष आव्हानाला उत्स्फूर्त प्रतिसाद मिळाल्याने शासनाने या आव्हानासाठीच्या प्रवेश प्रक्रियेची अंतिम तारीख 26 जुलै 2020 पर्यंत वाढविण्याचा निर्णय घेतला आहे. MyGov च्या नवोन्मेष पोर्टलवर हे आव्हान आयोजित केले असून https://innovate.mygov.in/app-challenge/ .वर लॉग इन करून त्यात सहभागी होता येईल.
पंतप्रधान नरेंद्र मोदी यांनी 4 जुलै रोजी सुरू केलेल्या आत्मनिर्भर भारत अॅप नवोन्मेष आव्हानाला देशभरातील तंत्रज्ञ उद्योजक आणि स्टार्टअप्सकडून अतिशय उत्स्फूर्त प्रतिसाद मिळाला. आतापर्यंत 8 विवक्षित श्रेणींमध्ये 2,353 नोंदणी प्राप्त झाल्या आहेत. यामध्ये 1,496 वैयक्तिक स्तरावर तर संस्था आणि कंपनी स्तरावर सुमारे 857 प्रवेशिका प्राप्त झाल्या आहेत. वैयक्तिक स्तरावर प्राप्त झालेल्या प्रवेशिकांपैकी जवळपास 788 अॅप नवोन्मेष पूर्णावस्थेत असून उर्वरित 708 वर काम सुरु आहे. संस्थांद्वारे आलेल्या अॅप्समधील 636 अॅप्स यापूर्वीच कार्यरत केले असून उर्वरित 221 अॅप्स विकसित अवस्थेत आहेत. एकूण प्राप्त अॅप्सच्या श्रेणीनुसार वर्गीकरण करायचे झाल्यास 380 व्यावसायिक, 286 आरोग्य आणि निरोगीपणा अंतर्गत आहेत तर ई लर्निंग अंतर्गत 339, सोशल नेटवर्किंग अंतर्गत 414, गेम्स अंतर्गत 136, कार्यालयातून आणि घरातून काम करण्यासाठी 238, बातम्यांसाठी 75 आणि मनोरंजन क्षेत्रासाठी 96 अॅप्स चा समावेश आहे. इतर श्रेणी अंतर्गत जवळपास 389 अॅप्स प्राप्त झाले आहेत. यापैकी सुमारे 100 अॅप्स 100,000 हून अधिक वेळा डाउनलोड झाले आहेत. दुर्गम आणि लहान शहरांसह देशभरातून या आव्हानात्मक स्पर्धेत लोकांनी सहभाग नोंदविला आहे. आपल्या देशातील विद्यमान प्रतिभेचे हे द्योतक आहे. अॅप्स नवोन्मेष आव्हान हे भारतीय तंत्रज्ञान विकसक, उद्योजक आणि कंपन्यांना मोठ्या प्रमाणात भारतासाठी अॅप्स तयार करण्याची योग्य संधी आहे, जी जगात कुठेही अतुलनीय आहे. उत्तम, विक्रीयोग्य आणि सर्वाना सहज हाताळता येईल असे सुलभ आणि सुरक्षित अॅप्स निवडून त्याचा वापर करायला वापरकर्त्यांना प्रोत्साहित करणे हे खरे तर आव्हान आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
माहिती आणि प्रसारण मंत्रालय
भारतीय सिनेमाच्या राष्ट्रीय संग्रहालयाचे पंतप्रधानांच्या हस्ते 19 जानेवारीला उद्घाटन
नवी दिल्ली, 17 जानेवारी 2019
पंतप्रधान नरेंद्र मोदी 19 जानेवारी 2019 रोजी मुंबईत भारतीय सिनेमाच्या राष्ट्रीय संग्रहालयाचे उद्घाटन करणार आहेत. या अद्ययावत संग्रहालयासाठी 140.61 कोटी रुपये खर्च आला आहे. दृक-श्राव्य, ग्राफिक्स, प्रदर्शन आणि मल्टी मिडियाच्या माध्यमातून भारतीय सिनेमाचा 100 हून अधिक वर्षांचा प्रवास कथाकथनाच्या माध्यमातून मांडण्यात आला आहे.
शाम बेनेगल यांच्या अध्यक्षतेखालील संग्रहालय सल्लागार समितीने या संग्रहालयाच्या निर्मितीसाठी मार्गदर्शन केले. या संग्रहालयाचा दर्जा उंचावण्यासाठी प्रसून जोशी यांच्या अध्यक्षतेखाली नाविन्यपूर्ण संशोधन समिती स्थापन करण्यात आली होती.
हे संग्रहालय दोन इमारतींमध्ये तयार करण्यात आले आहे. मुंबईतील फिल्म्स डिव्हिजन परिसरातील 19 व्या शतकातील ऐतिहासिक गुलशन महल आणि नवीन इमारतीत हे संग्रहालय आहे.
नवीन इमारतीमध्ये चार प्रदर्शन हॉल आहेत. यामध्ये
- गांधी आणि सिनेमा : यामध्ये महात्मा गांधीच्या जीवनावरील चित्रपटच नव्हे तर भारतीय चित्रपटांवरील त्यांच्या जीवनाचा प्रभाव दाखवण्यात आला आहे.
- बाल चित्रपट स्टुडिओ : यामध्ये संग्रहालयाला भेट देणाऱ्यांना विशेषत: मुलांना चित्रपट निर्मितीमागील विज्ञान, तंत्रज्ञान आणि कला यांचा शोध घेण्याची संधी मिळणार आहे तसेच कॅमेरा, लाईट, शुटींग, अभिनय यासारख्या चित्रपटांशी संबंधित विविध पैलूंचा प्रत्यक्ष अनुभव संवादाच्या माध्यमातून सादर करण्यात आला आहे. येथे क्रोमा स्टुडिओ, इमर्सिव्ह एक्सपिरियन्स झोन, स्टॉप-मोशन, ॲनिमेशन स्टुडिओ, व्हर्च्युअल मेकओवर स्टुडिओ यांचा समावेश आहे.
- तंत्रज्ञान, सृजनशीलता आणि भारतीय चित्रपट : रुपेरी पडद्यावर छायाचित्रणाचा परिणाम दाखवण्यासाठी भारतीय चित्रपट दिग्दर्शकांनी वापरलेल्या तंत्रज्ञानाचा सर्जनशील वापर या ठिकाणी पाहायला मिळतो.
- संपूर्ण देशाभरातील चित्रपट : देशभरातील छायाचित्रण संस्कृतीच्या बदलणाऱ्या स्वरुपाचे दर्शन येथे घडते.
गुलशन महाल ही भारतीय पुरातत्व सर्वेक्षण श्रेणी-2 मधील वारसा इमारत असून भारतीय सिनेमाच्या राष्ट्रीय संग्रहालय प्रकल्पाचा भाग म्हणून विकसित करण्यात आली आहे. या ठिकाणी मांडण्यात आलेल्या चित्रांमधून भारतीय सिनेमाचा शंभर वर्षांचा प्रवासाचे दर्शन घडते. याचे द ओरिजिन ऑफ सिनेमा, सिनेमा कम्स टू इंडिया, इंडियन सायलंट फिल्म, ॲडव्हेन्ट ऑफ साउंड, द स्टुडिओ एरा, द इम्पॅक्ट ऑफ वर्ल्ड वॉर टू, क्रिएटिव्ह रिझोनन्स, न्यू वेव्ह आणि बियाँड आणि रिजनल सिनेमा या नऊ विभागात विभाजन करण्यात आले आहे.
N.Sapre/S.Kane/P.Malandkar
(Visitor Counter : 134
शिक्षण मंत्रालय
भारतीय तंत्रज्ञान संस्था  म्हणजे वैज्ञानिक वृत्ती निर्माण करणारी आणि मानवतेचे भविष्य घडवणारी मंदिरे - धर्मेंद्र प्रधान यांचे प्रतिपादन
नवी दिल्ली, 19 सप्टेंबर 2022
केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान यांनी आज आयआयटी मद्रासचा 2021-27 धोरणात्मक आराखडा प्रसिद्ध केला ज्यात संस्थेसाठी महत्त्वाकांक्षी वाढीचा टप्पा आणि मूलभूत विज्ञान आणि कोटक-आयआयटी  ऊर्जा बचत अभियानासाठी समर्पित एम्फसिस केंद्र प्रस्तावित आहे. एमएसएमईंना ऊर्जेचा वापर कमी करण्यात मदत करण्यासाठी कोटकच्या सीएसआर निधीच्या मदतीने स्थापन करण्यात आलेले ‘कोटक आयआयटीएम ऊर्जा बचत’ अभियान देखील त्यांनी सुरू केले आणि सेंटर फॉर क्वांटम इन्फॉर्मेशन, कम्युनिकेशन अँड कॉम्प्युटिंग  च्या वाढीस पाठिंबा दिल्याबद्दल एम्फसिस चमूचा सत्कार केला. डेटा सायन्समधील बीएससी प्रोग्रामच्या निवडक विद्यार्थ्यांना त्यांनी पदविका प्रमाणपत्रही प्रदान केले.
आयआयटी मद्रासने विकसित केलेल्या आणि टीव्हीएस मोटर कंपनीने पाठबळ दिलेल्या स्वदेशी जीडीआय अर्थात गॅसोलीन डायरेक्ट इंजेक्शन इंजिनचे आणि आयआयटी  मध्ये तयार केलेल्या कमी किमतीच्या भाजीपाला गाडीचे उद्घाटनही मंत्र्यांनी केले.
शैक्षणिक उत्कृष्टता आणि राष्ट्र उभारणीच्या दिशेने या उपक्रमांचे उद्घाटन आणि शुभारंभ केल्याबद्दल यावेळी प्रधान यांनी सर्वांचे अभिनंदन केले. ते म्हणाले की, आयआयटी या केवळ शैक्षणिक संस्था नाहीत तर त्या वैज्ञानिक वृत्ती निर्माण करणारी आणि मानवतेचे भविष्य घडवणारी मंदिरे आहेत. ते पुढे म्हणाले की, आपल्या समाजाला आयआयटीकडून खूप अपेक्षा आहेत. आमच्या आययटीयनांनी वाढ आणि विकासाचे ध्वजवाहक असले पाहिजे, असे ते पुढे म्हणाले.
प्रधान म्हणाले की, भारतामध्ये समाजाचे देणे फेडण्याची संस्कृती आहे आणि भारत समाजाच्या भल्यासाठी नवोन्मेष करतो. आयआयटी मद्रासच्या तांत्रिक सामर्थ्यामुळे, भारत 2023 च्या अखेरीस स्वदेशी 5G आणणार आहे.
ते पुढे म्हणाले की, आयआयटीमधील प्रतिभावंत मला खूप आत्मविश्वास देतात. आमच्या विद्यार्थ्यांनी त्यांचे मनोबल वाढवणे, त्यांची ‘चेतना’ पुन्हा जागृत करणे आवश्यक आहे. त्यांना व्यापक विचार करावा लागेल, सामाजिक बदल घडवून आणावा लागेल आणि त्यांनी नोकरी शोधणार्यांपेक्षा नोकरी देणारे बनले पाहिजे, असेही ते म्हणाले.R.Aghor/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
पेट्रोलियम आणि नैसर्गिक वायू मंत्रालय
पेट्रोलिअम मंत्री धर्मेंद्र प्रधान आणि शिक्षणमंत्री आर पी निशांक यांच्या हस्ते ओदिशा केंद्रीय विद्यापीठात नवीन सुविधांचा पायाभरणी सोहळा
नवी दिल्ली, 29 ऑगस्ट 2020
पेट्रोलिअम आणि नैसर्गिक वायू आणि स्टील खात्याचे मंत्री धर्मेंद्र प्रधान, आणि शिक्षणमंत्री आर पी निशांक यांच्या हस्ते कोरपूत येथील ओदिशा केंद्रीय विद्यापीठात शैक्षणिक ब्लॉक, ग्रंथालय आणि कर्मचाऱ्यांसाठी निवासाची व्यवस्था या सुविधांचा पायाभरणी सोहळा पार पडला.
धर्मेंद्र प्रधान यांनी प्राध्यापक आणि विद्यार्थ्यांचे अभिनंदन केले आणि आनंद व्यक्त केला की, ओदिशा केंद्रीय विद्यापीठ उच्च शिक्षणासाठीचे राज्यातील प्रमुख केंद्र ठरत आहे. पंतप्रधान नरेंद्र मोदी यांनी ओदिशामध्ये उच्च शिक्षणाला नेहमीच प्राधान्य दिले आहे. त्यांच्या नेतृत्वाखाली, आयआयएम, आयआयटी, आयआयएसईआर, सीआयपीईटी, एनआयएसईआर, आयसीटी-आयओसीएल या प्रमुख संस्थांची ओदिशात स्थापना करण्यात आली.
राष्ट्रीय शैक्षणिक धोरणाविषयी बोलताना प्रधान म्हणाले, नवीन शैक्षणिक धोरणामुळे मुलभूत औद्योगिक-शैक्षणिक-सरकार भागीदारी निर्माण होईल आणि प्रदेशांचा सर्वांगीण विकास होईल. कोरपूत हा आदिवासी विविधतेने संपन्न आहे आणि एनईपी 2020 मध्ये विस्तृत-आधारीत आणि सर्जनशील अभ्यासक्रमावर लक्ष केंद्रीत करण्यात आले आहे, यामुळे वंचित विद्यार्थ्यांसाठी अनेक संधी निर्माण होतील आणि ओदिशातील आदिवासी आणि मानववंशास्त्र संशोधन-आधारीत अभ्यासाला चालना मिळेल.
धर्मेंद्र प्रधान यांनी ओदिशा केंद्रीय विद्यापीठाचे विद्यार्थी आणि प्राध्यापक यांना नवकल्पना प्रकल्प, लाभदायक कृषी संशोधन आणि उद्योजकतेसाठीचे प्रकल्प हाती घेण्यास सांगितले. यामुळे कोरपूरतच्या कोरपूत आले यासारख्या सेंद्रीय कृषी उत्पादनांना मोठी बाजारपेठ मिळेल. ओदिशा केंद्रीय विद्यापीठ राज्याला आणि देशाला ज्ञानाच्या मार्गावर घेऊन जाईल.
याप्रसंगी बोलताना आर पी निशांक म्हणाले, राष्ट्रीय शैक्षणिक धोरण 2020 नुसार संस्थेची उद्दीष्टे व प्रक्रिया यांच्या अनुषंगाने केलेली प्रगती पाहून मला आनंद वाटतो. मला विश्वास आहे की. मुख्य विज्ञान आणि नवीन सामाजिक विज्ञान अभ्यासक्रम सुरू केल्याने ओदिशाच्या विद्यमान विद्याशाखांमध्ये आणखी गुणवत्तेचे आयाम जोडले जातील.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांच्या सक्षम नेतृत्वाखाली निवृत्ती वेतन आणि निवृत्तीवेतनधारक कल्याण विभागाला मिळाला मंत्रालय/विभागांच्या श्रेणीतील पहिला प्रतिष्ठित राजभाषा कीर्ती पुरस्कार, 2022-23
सचिव व्ही. श्रीनिवास यांच्या अध्यक्षतेखालील,300 पेक्षा कमी कर्मचारी असलेल्या श्रेणीत कार्मिक, सार्वजनिक तक्रार आणि निवृत्ती वेतन विभागाला, सर्वोत्कृष्ट काम करणारा विभाग होण्याचा बहुमान सलग या विभागाला सलग दुसऱ्या वर्षीही मिळाला आहे,
कार्मिक, सार्वजनिक तक्रार आणि निवृत्ती वेतन मंत्रालय राज्यमंत्री डॉ.जितेंद्र सिंह,यांच्या नेतृत्वाखालील निवृत्तीवेतन आणि निवृत्तीवेतनधारक कल्याण विभाग  या 300 पेक्षा कमी कर्मचारी असलेल्या मंत्रालये/विभागांच्या श्रेणीतील प्रतिष्ठित प्रथम राजभाषा कीर्ती पुरस्कार, 2022-23 या विभागाला प्रदान करण्यात आला आहे. राज्यमंत्री अजय कुमार मिश्रा, यांच्या हस्ते विभागाचे अतिरिक्त सचिव  संजीव नारायण माथूर, यांनी विभागाच्या  वतीने हा पुरस्कार,काल पुणे येथे झालेल्या अखिल भारतीय राजभाषा संमेलन आणि हिंदी दिनानिमित्त आयोजित दिमाखदार समारंभात स्विकारला.
निवृत्तीवेतन आणि निवृत्तीवेतनधारक कल्याण विभाग सचिव व्ही. श्रीनिवास,  यांच्या अध्यक्षतेखालील निवृत्ती वेतन आणि निवृत्तीवेतनधारक कल्याण विभागाला,हा 300 पेक्षा कमी कर्मचारी असलेल्या मंत्रालये/विभागांच्या श्रेणीतील सर्वोत्तम कामगिरी करणारा विभाग होण्याचा मान मिळण्याचे या विभागाचे हे सलग दुसरे वर्ष आहे.
300 पेक्षा कमी कर्मचारी असलेल्या सर्व मंत्रालये/विभागांमध्ये प्रथम स्थानी असलेल्या विभागाला गृह मंत्रालयाच्या अधिकृत भाषा विभागाच्या वतीने राजभाषा कीर्ती पुरस्कार दिला जातो आणि हा पुरस्कार प्रत्येक वर्षी अखिल भारतीय राजभाषा संमेलन आणि राजभाषा विभागातर्फे आयोजित हिंदी दिवस समारंभात दिला जाणारा प्रतिष्ठित पुरस्कार आहे.
सहाय्यक संचालक , मंजू गुप्ता,यांच्यासमवेत अवर सचिव अनिल कुमार कोईरी आणि राजेश्वर शर्मा तसेच अतिरिक्त सचिव राजेश कुमार, आणि संजीव नारायण माथूर, यांचा समावेश असलेल्या शिष्टमंडळाने निवृत्तीवेतन आणि निवृत्तीवेतनधारक कल्याण  विभागाचे प्रतिनिधित्व या संमेलनात केले होते.
पंतप्रधान कार्यालय
अटलबिहारी वाजपेयी यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 25 डिसेंबर 2018
अटलबिहारी वाजपेयी यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
''अटलजींना त्यांच्या जयंतीनिमित्त आदरांजली. त्यांच्या स्वप्नातील भारत निर्माण करण्यासाठी आमच्या वचनबद्धतेचा पुनरुच्चार करत आहोत'' असे पंतप्रधानांनी म्हटले आहे.
B.Gokhale/S. Kakade/D. Rane
(Visitor Counter : 47
संसदीय कामकाज मंत्रालय
सरकारने 17 सप्टेंबर रोजी बोलावली सर्वपक्षीय बैठक
नवी दिल्ली, 13 सप्टेंबर 2023
संसदेच्या अधिवेशनापूर्वी, संसदीय कामकाज मंत्रालयाने रविवार 17 सप्टेंबर 2023 रोजी नवी दिल्लीतील संसद भवनात सर्व राजकीय पक्षांच्या गटनेत्यांसोबत बैठक बोलावली आहे.
संसदेचे अधिवेशन 18 सप्टेंबर ते 22 सप्टेंबर 2023 या कालावधीत होणार आहे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
विज्ञान आणि तंत्रज्ञान मंत्रालय
आयुष्मान भारत ही आतापर्यंतची जगातील सर्वोत्तम आरोग्य विमा योजना आहे, योजनेच्या संकल्पनेचे श्रेय पंतप्रधान नरेंद्र मोदी यांना जाते; जुन्या आजारासाठी विमा संरक्षण मिळविण्याचा यात पर्याय- केंद्रीय मंत्री डॉ जितेंद्र सिंह
आयुष्मान भारत अंमलबजावणीच्या प्रारंभिक टप्प्यात असून सरकार योजनेत योग्य वेळी योग्य ते बदल करण्यास तयार : डॉ. जितेंद्र सिंह
आयुष्मान भारत ही आतापर्यंतची जगातील सर्वोत्कृष्ट आरोग्य विमा योजना असून तिची संकल्पना मांडण्याचे श्रेय पंतप्रधान नरेंद्र मोदी यांना जाते असे केंद्रीय विज्ञान आणि तंत्रज्ञान राज्यमंत्री  आणि पंतप्रधान कार्यालयाचे राज्यमंत्री डॉ जितेंद्र सिंह यांनी म्हटले आहे. ही कदाचित जगातील एकमेव आरोग्य विमा योजना आहे जी जुन्या आजारासाठीही विमा संरक्षण मिळविण्याचा पर्याय उपलब्ध करून देते , उदाहरणार्थ, आज एखाद्या व्यक्तीला कर्करोग झाल्याचे निष्पन्न झाल्यास तो त्यानंतर जाऊन उपचारासाठी आर्थिक मदत मिळवण्यासाठी स्वत:चा विमा काढू शकतो.
आज नवी दिल्लीत डॉक्टर्स डे च्या पूर्वसंध्येला इकॉनॉमिक टाईम्स डॉक्टर्स डे संमेलनाला डॉ जितेंद्र सिंह यांनी संबोधित केले. आयुष्मान भारत योजनेच्या अंमलबजावणी द्वारे भारत आरोग्य सेवा वितरणाच्या प्रादेशिक आणि विभागीय दृष्टिकोनाकडून व्यापक गरज-आधारित आरोग्य सेवेकडे वळला आहे असे ते म्हणाले. ही एक अनोखी योजना आहे, ज्यात जुन्या आजारांसाठीही नोंदणी करता येते असे ते म्हणाले.
आर्थिक निकषांच्या पलीकडे आरोग्य योजना सार्वत्रिकपणे कार्यान्वित करणारा जम्मू आणि काश्मीर हा पहिला केंद्रशासित प्रदेश आहे, अशी माहिती त्यांनी दिली.
आयुष्मान भारत योजना पात्र लाभार्थ्यांना सर्वात उत्कृष्ट रुग्णालयांमध्ये पाच लाख रुपयांपर्यंतचे उपचार विनामूल्य करते, अशी माहिती मंत्र्यांनी दिली. योजनेच्या अंमलबजावणीत काही अनियमितता असल्याच्या प्रश्नांना उत्तर देताना ते म्हणाले, आम्ही अंमलबजावणीच्या सुरुवातीच्या टप्प्यावर आहोत आणि योग्य वेळी योजनेत आवश्यक ते बदल करण्याची सरकारची तयारी आहे. भारतासारख्या विविधता असलेल्या विशाल देशात सुसूत्रता आणणे, हे एक मोठे आव्हान आहे आणि हळूहळू पण निश्चितपणे ही आरोग्य विमा योजना जगासमोर एक आदर्श ठरेल, असे प्रतिपादन डॉ.सिंग यांनी यावेळी केले.
मार्च 2020 मध्ये कोविड-19 ने ज्यावेळी आपल्यासमोर मोठे आव्हान उभे केले, त्यावेळी भारताने टेलिमेडिसिनच्या वापरासाठीची मार्गदर्शक तत्त्वे अधिसूचित केली आणि एप्रिल 2020 मध्ये आयुषसाठीही आम्ही तीच सुरू ठेवली, अशी माहितीही डॉ जितेंद्र सिंग यांनी यावेळी दिली. सरकारचे नियोजन पूर्ण असल्यामुळे भारतात या मार्गदर्शक तत्त्वांचे त्वरीत पालन होऊ शकले, असे डॉ.सिंग यांनी यावेळी अधोरेखित केले. ‘सर्वांसाठी डिजिटल आरोग्य’ सुनिश्चित करण्यासाठी ‘सर्वांसाठी आरोग्य’ ही पहिली अट आहे ,जी साध्य करण्यासाठी आपण एकत्र येऊन काम केले पाहिजे, असेही डॉ.सिंग यांनी यावेळी सांगितले.
मत्स्योत्पादन, पशुविकास आणि दुग्धविकास मंत्रालय
फिश अँड सीफूड - अ कलेक्शन ऑफ 75 गौर्मे रेसिपीज ' या पाककला कॉफी टेबल पुस्तकाचे परशोत्तम रुपाला यांच्या हस्ते प्रकाशन
नवी दिल्ली, 10 ऑगस्ट 2022
केंद्रीय मत्स्यपालन आणि पशुसंवर्धन मंत्री परशोत्तम रुपाला यांनी आज नवी दिल्लीत 'फिश अँड सीफूड - अ कलेक्शन ऑफ 75 गौर्मे रेसिपीज ' या अनोख्या पाककला कॉफी टेबल पुस्तकाचे प्रकाशन केले.स्थानिक माशांच्या प्रजातींना लोकप्रिय करण्याबरोबरच मासे आणि माशांपासून तयार केल्या जाणाऱ्या खाद्यपदार्थांना चालना देण्यासाठी मत्स्यपालन , पशुसंवर्धन आणि दुग्धव्यवसाय मंत्रालयाच्या अंतर्गत मत्स्यपालन विभागाने हा उपक्रम हाती घेतला आहे. राज्यमंत्री डॉ. एल. मुरुगन आणि डॉ. संजीव कुमार बल्यान या विभागाच्या दोन्ही राज्यमंत्र्यांसह सचिव जतींद्र नाथ स्वैन, सागर मेहरा, सहसचिव , जे बालाजी, सहसचिव , विभागाचे अन्य अधिकारी , प्रधानमंत्री मत्स्य संपदा योजनेच्या कार्यक्रम व्यवस्थापन विभागाचे सल्लागार आणि विशेष अतिथी सेलिब्रिटी शेफ कुणाल कपूर यांच्या उपस्थितीत या पुस्तकाचे प्रकाशन करण्यात आले.स्वातंत्र्याचा अमृत महोत्सव या मोहिमेअंतर्गत, कॉफी टेबल पुस्तक आणि त्याचा प्रकाशन सोहळा हा देशात सुरू असलेल्या भारताच्या स्वातंत्र्याच्या 75 गौरवशाली वर्षांच्या उत्सवाचा एक भाग आहे. या पाककला पुस्तकात देशांतर्गत पाणवठ्यांमध्ये उपलब्ध असलेल्या माशांची विविधतता आणि देशभरातील वैविध्यपूर्ण पाककृती आणि पाककलेच्या पद्धतींचे प्रतीक असलेला देशांतर्गत माशांपासून तयार करण्यात येणाऱ्या पाककृतींचा वारसा यावर प्रकाश टाकण्यात आला आहे.
कॉफी टेबल पुस्तकाच्या प्रकाशन समारंभात, या पुस्तकाची संकल्पना मांडल्याबद्दल आणि भारतीय 'पाककला ', विविध पारंपारिक मत्स्योत्सव आणि संस्कृती यांचे एकत्रित सार या पुस्तकाच्या माध्यमातून समोर आणल्याबद्दल रुपाला यांनी विभागाचे अभिनंदन केले.
या कॉफी टेबल पुस्तकाच्या माध्यमातून, या विभागाने देशांतर्गत माशांचा वापर वाढवण्याच्या आणि अन्न आणि पोषणाच्या सुरक्षेसाठी प्रथिनांचा स्रोत असलेल्या माशांना प्रोत्साहन देण्याच्या उद्दिष्टासह, स्थानिक पाककृती आणि भारतीय माशांच्या पोषक आहाराचा वारशाच्या विविधतेला प्रोत्साहन देण्याची संकल्पना मांडण्यात आली आहे.
S.Kulkarni/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
रस्ते वाहतूक आणि महामार्ग मंत्रालय
वाहनांसाठीच्या बीएच  मालिकेतील नियमांमधील सुधारणेसाठी मसुदा अधिसूचना जारी
वाहनांच्या भारत  मालिका नोंदणी चिन्ह नियामक नियमांमध्ये सुधारणा अधिसूचित करण्यासाठी, रस्ते वाहतूक आणि महामार्ग मंत्रालयाने 04 ऑक्टोबर 2022 रोजी एक मसुदा अधिसूचना GSR 672  जारी केली आहे. रस्ते वाहतूक आणि महामार्ग मंत्रालयाने 26 ऑगस्ट 2021 रोजी जारी केलेल्या GSR 594  या अधिसूचनेद्वारे नोंदणी चिन्ह लागू केले होते. या नियमांच्या अंमलबजावणी दरम्यान, बीएच मालिकेसंदर्भातली व्यवस्था बळकट करण्यासाठी अनेक निवेदने प्राप्त झाली.
वाहनांची बीएच मालिकेच्या अंमलबजावणीची व्याप्ती वाढवण्याच्या तसेच सुधारणा करण्याच्या प्रयत्नात, रस्ते वाहतूक आणि महामार्ग मंत्रालयाने खालील प्रमुख वैशिष्ट्यांसह नवीन नियम प्रस्तावित केले आहेत:
1. बीएच मालिका नोंदणीसाठी पात्र किंवा अपात्र असलेल्या इतर व्यक्तींना बीएच मालिका नोंदणी चिन्ह असलेली वाहने हस्तांतरित करण्याची सुविधा उपलब्ध करून देण्यात आली आहे.
2. ज्या व्यक्ती नंतर बीएच मालिका नोंदणी चिन्हासाठी पात्र ठरतील त्यांच्या सोयीसाठी सध्या नियमित नोंदणी चिन्ह असलेली वाहने देखील आवश्यक कर भरण्याच्या अधीन राहून बीएच मालिका नोंदणी चिन्हात रूपांतरित केली जाऊ शकतात.
3. नागरिकांच्या अधिक जीवनमान सुलभतेसाठी, नियम 48 मध्ये दुरुस्ती करून बीएच मालिकेसाठी नोंदणी करण्याचा अर्ज रहिवास किंवा कामाच्या ठिकाणी सादर करण्याची लवचिकता प्रदान करण्यात आली आहे.
4. गैरवापर टाळण्यासाठी खाजगी क्षेत्रातील कर्मचार्यांकडून सादर केले जाणारे कार्यरत प्रमाणपत्राचे नियम अधिक बळकट करण्यात आले आहेत.
राजपत्र अधिसूचना पाहण्यासाठी येथे क्लिक करा.
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशातील कोविड-19 प्रतिबंधक लसींच्या उपलब्धतेबाबत अद्ययावत माहिती
राज्ये आणि केंद्रशासित प्रदेशांना सुमारे 185.21कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.62 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, केंद्रसरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,85,21,44,495
|
|
BALANCE AVAILABLE
|
|
15,62,45,516
केंद्र सरकारने सुमारे 185.21  कोटी लसींच्या मात्रा राज्ये/केंद्रशासित प्रदेशांना  थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
15.62  कोटी न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
भारतीय निवडणूक आयोग
गोवा, तामिळनाडू आणि कर्नाटक येथे 19 मे 2019 ला विधानसभेच्या पोटनिवडणुकीसाठी मतदान
(नवी दिल्ली, 9 एप्रिल 2019
गोवा, तामिळनाडू आणि कर्नाटक येथे रिक्त असलेल्या सहा विधानसभा मतदार संघासाठी 19 मे 2019 ला पोटनिवडणूक होणार आहे. याबाबतचा निवडणूक कार्यक्रम जाहीर झाला आहे.
पोटनिवडणुकीसाठी अधिसूचना 22 एप्रिल 2019 ला जारी होईल. उमेदवारी अर्ज भरण्याची अंतिम मुदत 29 एप्रिल 2019 आहे. अर्जांची छाननी 30 एप्रिलला होईल. उमेदवारी अर्ज मागे घेण्याची अंतिम मुदत 2 मे 2019 आहे. मतमोजणी 23 मे 2019 रोजी होईल. गोव्यात पणजी विधानसभा मतदार संघासाठी पोटनिवडणूक होत आहे.
M.Chopade/S.kakde/P.Kor
उपराष्ट्रपती कार्यालय
जनतेने विचारपूर्वक लोकप्रतिनिधी निवडावा – उपराष्ट्रपती
नवी दिल्ली, 16 ऑक्टोबर 2019
मतदान हा केवळ अधिकारच नव्हे, तर ती जबाबदारीही आहे. जनतेने लोकप्रतिनिधी निवडताना चारित्र्य, वर्तणूक, क्षमता लक्षात घ्यावी असे आवाहन उपराष्ट्रपती एम. व्यंकय्या नायडू यांनी केले आहे. बेंगळुरू इथल्या विधीशाखेच्या विद्यार्थ्यांशी त्यांनी आज उपराष्ट्रपती भवन इथे संवाद साधला, त्यावेळी त्यांनी हे आवाहन केले. दुर्दैवाने काही जण जाती- जमाती, पैसा यांसारख्या बाबींना महत्व देत लोकशाही कमकुवत करण्याचा प्रयत्न करत आहेत, असे सांगून जनतेने विचारपूर्वक लोकप्रतिनिधी निवडावा, असे आवाहन त्यांनी केले. निवडणुकीच्या तोंडावर केवळ लोकप्रिय घोषणा करण्यासंदर्भात त्यांनी राजकीय पक्षांना सावध केले आहे.
लोकसभा निवडणुकीबरोबरच राज्य विधानसभांच्या निवडणूका घेण्याला त्यांनी पसंती दर्शवली. न्याय प्रक्रिया अधिक जनस्नेही व्हावी, असेही ते म्हणाले. सर्वोच्च न्यायालयात सुमारे 60,000 खटले प्रलंबित आहेत, तर उच्च न्यायालयात 44 लाख खटले प्रलंबित आहेत, असे सांगून प्रलंबित खटल्यांची संख्या कमी करण्यासाठी पावले उचलण्याची आवश्यकता त्यांनी व्यक्त केली. त्यांनी अलिकडच्या अद्ययावत तंत्रज्ञानामुळे विविध गुन्हे पुढे येत असून याकडे लक्ष देण्याची आवश्यकता असल्याचे सांगितले.
B.Gokhale/N.Chitale/D.Rane
(Visitor Counter : 71